በኮረና ቫይረስ ምክንያት ትምህርት ቤቶች መዘጋታቸውን ተከትሎ ተማሪዎች ከጤና ተቋማት፣ ከመገናኛ ብዙኃን እና ከመንግሥት የሚሰጠውን መረጃ ወስደው ጥንቃቄ ማድርግ እንዳለባቸው ትምህርት ቢሮው አሳሰበ፡፡
ባሕር ዳር፡ መጋቢት 07/2012 ዓ.ም (አብመድ) ከዛሬ መጋቢት 7/2012 ዓ.ም ጀምሮ ትምህርት ቤቶች፣ ስፖርታዊ ውድድሮች እና ትልልቅ ስብሰባዎች በመላ ሀገሪቱ ለ15 ቀናት እንደሚቋረጡ የኢፌዴሪ ጠቅላይ ሚኒስትር ዐብይ አሕመድ (ዶክተር) በጽሕፈት ቤታቸው መግለጫ ሰጥተዋል፡፡ ይህንን መግለጫ ተከትሎም የአማራ ክልል ትምህር ቢሮ ኃላፊ ይልቃል ከፋለ (ዶክተር) ተማሪዎች በየቤታው ሆነው የሚገባቸውን ጥንቃቄ እንዲያደርጉ መልእክት አስተላልፈዋል፡፡ዶክተር ይልቃል ከፋለ ለ15 ቀናት ትምህርት ቤቶች የተዘጉት የዓለም ስጋት የሆነውን የኮሮና ቫይረስ ወረርሽትምህርት ቤቶች ሲዘጉም ተማሪዎች ሳይደናገጡ እና ሳይረበሹ በያሉበት ሆነው ጥንቃቄ ማድረግ እንዳለባቸው ዶክተር ይልቃል አሳስበዋል፡፡ ከጤና ሚኒስቴር፣ ከመገናኛ ብዙኃን እና ከመንግሥት የሚሰጠውን መረጃ ወስደው ጥንቃቄ ማድረግ እንዳለባቸውም ነው ዶክተር ይልቃል ያሳሰቡት፡፡ተማሪዎች ሀገር አቀፍ፣ ሀገር አቀፍ ዜና እና የክፍል ፈተናዎችን የሚወስዱ በመሆኑ ሳይዘናጉ ዝግጅት ማድረግ እንዳለባቸውም መክረዋል፡፡ መምህራንም ለተማሪዎች ማድረግ የሚገባቸውን ነገሮች መምከር እንዳለባቸው አሳስበዋል፡፡ ትምህርት ቢሮውም የተለያዩ መንገዶችን በመጠቀም መረጃዎችን እንደሚያደርስ ዶክተር ይልቃል ገልጸዋል፡፡ዘጋቢ፡- ዳግማዊ ተሠራ